आईआईटी जेईई में इस बार काफी कुछ बदलाव रहा। प्रश्नों की संख्या, निगेटिव मार्किंग और कुछ नए फीचर्स की शुरुआत उल्लेखनीय रही। लेकिन एक जो कायम वह था आईआईटी जेईई का ट्रेंड। इस बार भी सवालों को लेकर अनिश्चितता कायम रहा और इसका सस्पेंस सवाल देखने के बाद खत्म हुआ। देश के प्रीमियर तकनीकी संस्थानों में दाखिला लेने के मकसद से रविवार को देशभर में लगभग 4 लाख 82 हजार छात्रों ने आईआईटी की प्रवेश परीक्षा दी। पटना के 32 केंद्रों पर हजारों छात्रों ने परीक्षा दी। सात आईआईटी संस्थानों के क्षेत्र में आयोजित परीक्षा में पिछले वर्ष की तुलना में इस वर्ष लगभग 82 हजार छात्र अधिक बैठे। इनमें छात्रओं की संख्या में भी इजाफा हुआ है। पिछली बार जहां छात्रएं करीब 92 हजार थी, वहीं इस बार लगभग एक लाख 10 हजार। आईआईटी संस्थानों में 10 हजार सीटें हैं। पहला पेपर कुछ राहत भरा रहा तो दूसरे ने कसर पूरी कर दी। दूसरे सत्र में भौतिकी पेपर ने छात्रों को कुछ परेशानी में डाला।